राज्य भरिमे ठामे-ठाम चुनावी पोस्टर साटल जा रहल छल । कतेको दल प्रचारमे लागल छल । सब उम्मीदबार अपन-अपन क्षेत्र बेराबैमे लागल छल । जाति-पातिक ढोल पीटल जा रहल छल । चुनावक दिन राज्य भरिक जनता अपन-अपन जातिक उम्मीदबारपर बटन दबा देलनि । परिणाम एलै । ककरो बहुमत नै भेटलै । सरकार नै बनलै । दोबारा चुनाव कराओल गेल । सरकारक खजाना खाली भेल, मुदा रिजल्ट जस-के-तस । अन्तमे केन्द्र सरकार कहलकै " जखन जनता जातीयता नै छोड़तै तँ हम अपन खजाना किए खाली करब ? लागऽ दहीं कड़गड़ कानून । "
ओहि राज्यमे राष्ट्रपति शासन लागि गेल छल ।
 सदस्यता लें टिप्पणियाँ भेजें (Atom)